Nr. ................../............................2024

# REFERAT DE APROBARE

***pentru completarea Listei programelor care se implementează pe bază de contract de delegare încheiat cu unităţile administrativ-teritoriale sau cu subdiviziunile administrativ-teritoriale ale municipiilor, aprobate prin Ordinul ministrului mediului, apelor și pădurilor nr. 3287/2022***

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a *proiectului de Ordin pentru completarea Listei programelor care se implementează pe bază de contract de delegare încheiat cu unităţile administrativ-teritoriale sau cu subdiviziunile administrativ-teritoriale ale municipiilor, aprobate prin Ordinul ministrului mediului, apelor și pădurilor nr. 3287/2022.*

**Baza legală a proiectului de ordin supus aprobării** o constituie prevederile   
art. 13^1 alin. (1) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, potrivit cărora ”*(1) Lista programelor/proiectelor, prevăzute la art. 3 alin. (4^1), care se implementează pe bază de contract de delegare încheiat cu unităţile administrativ-teritoriale sau cu subdiviziunile administrativ-teritoriale ale municipiilor se aprobă prin ordin al ministrului autorităţii centrale pentru mediu, cu consultarea structurilor asociative ale administraţiei publice locale*.”

Prin proiectul de ordin se propune modificarea Listei menționată mai sus, prin completarea în anexa la *Ordinul ministrului mediului, apelor și pădurilor nr. 3287/2022* *pentru aprobarea Listei programelor care se implementează pe bază de contract de delegare încheiat cu unităţile administrativ-teritoriale sau cu subdiviziunile administrativ-teritoriale ale municipiilor,* cupoziția nr.3, respectiv**Programul privind acordarea de sprijin în vederea achiziționării de aparate pentru încălzirea locuințelor, pentru localitățile din zona montană,** având în vedere faptul că acest program se va derula de către Administrația Fondului pentru Mediu, pe bază de contract de delegare încheiat cu unitățile administrativ teritoriale sau cu subdiviziunile administrativ-teritoriale ale municipiilor.

**Scopul programului** îl constituie facilitarea păstrării echilibrului ecologic şi a protecţiei mediului natural, urmărind utilizarea rațională a combustibilului solid din lemn, dezvoltarea durabilă şi incluzivă a zonei montane, precum și reducerea poluării, prin înlocuirea dispozitivelor ineficiente şi poluante destinate încălzirii locuințelor, utilizate de populaţie, cu unele mai eficiente, care îndeplinesc cerințele europene privind emisiile de particule.

**Obiectul programului** constă în finanţarea din Fondul pentru mediu acordată pentru achiziționarea de aparate pentru încălzirea locuințelor, indicatorul de performanţă şi eficienţă a programului fiind reprezentat de numărul de aparate achiziționate pentru încălzirea locuințelor.

Programul se derulează în baza contractelor de delegare încheiate în temeiul prevederilor art. 3 alin. (4^1) şi ale art. 13^1 din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, între Administraţia Fondului pentru Mediu și unităţile administrativ-teritoriale organizate la nivel de comune, astfel cum sunt definite prin Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, incluse în Lista localităţilor din zona montană aprobată prin anexa nr. 2 la Ordinul ministrului agriculturii şi dezvoltării rurale şi viceprim-ministrul, ministrul dezvoltării regionale şi administraţiei publice nr. 97/2019 privind aprobarea criteriilor de încadrare şi a listei localităţilor din zona montană.

Completarea Listei programelor care se implementează pe bază de contract de delegare încheiat cu unităţile administrativ-teritoriale sau cu subdiviziunile administrativ-teritoriale ale municipiilor, a fost avizată în ședința Comitetului Director al Administrației Fondului pentru Mediu din 11.01.2024.

Pentru motivele invocate, vă rugăm să aprobați emiterea ***Ordinului*** ***pentru completarea Listei programelor care se implementează pe bază de contract de delegare încheiat cu unităţile administrativ-teritoriale sau cu subdiviziunile administrativ-teritoriale ale municipiilor, aprobate prin Ordinul ministrului mediului, apelor și pădurilor nr. 3287/2022.***

**PREȘEDINTE,**

**Laurențiu Adrian NECULAESCU**

Director General

Florin Răzvan ALECU

Director General Adjunct

Andreea COMAN

Șef Birou Analiză și Avizare

Emilia PAVEL

Întocmit,

Consilier juridic

Camelia Oprea

â **ANEXĂ**

LISTA

programelor care se implementează pe bază de contract de delegare încheiat

cu unităţile administrativ-teritoriale sau cu subdiviziunile administrativ-teritoriale ale municipiilor

|  |  |
| --- | --- |
| Nr.crt. | Denumirea programului |
| 1. | Programul pentru casarea autovehiculelor uzate |
| 2. | Abrogat |
| 3. | Programul privind acordarea de sprijin în vederea achiziționării de aparate pentru încălzirea locuințelor, pentru localitățile din zona montană |